Toomas Jürgenstein

Toomas Jürgenstein (sündinud 23. juulil 1964 Pärnumaal Ridalepa külas) on Eesti õpetaja ja poliitik, XIII ja XIV Riigikogu liige, mitme õpiku autor ja kaasautor. Toomas Jürgenstein on lõpetanud 1979. aastal Jõõpre 8-klassilise Kooli ja 1982. aastal Pärnu 1. Keskkooli. Ta on lõpetanud 1989. aastal Tartu Ülikooli bioloogia erialal ning 1996. aastal usuteaduskonna teoloogia erialal ja 1997. aastal sama teaduskonna religioonipedagoogika erialal. Bioloogiaõpingute ajal töötas Jürgenstein Zooloogia ja Botaanika Instituudi laborandi ja insenerina ning aastatel 1989–1992 Krabi Põhikooli bioloogia-, keemia- ja geograafiaõpetajana. 1996. aastast on ta filosoofia ja usundiloo õpetaja Hugo Treffneri Gümnaasiumis. Filosoofiat on ta õpetanud ka Miina Härma Gümnaasiumis ja Jaan Poska Gümnaasiumis. Ta on pidanud loengukursusi Tartu Ülikoolis, Kõrgemas Usuteaduslikus Seminaris, EMK Teoloogilises Seminaris, EELK Usuteaduse Instituudis ja Tartu Teoloogia Akadeemias. Jürgenstein on 2001. aastast Sotsiaaldemokraatliku Erakonna liige. 2005. aastal valiti ta Tartu linnavolikokku, kus ta kuulus hariduskomisjoni. 2013. aastast kuni 2016. aasta juunini oli ta volikogu hariduskomisjoni esimees. 2015. aastal kandideeris ta Riigikogu valimistel Tartu linnas, kuid ei osutunud 817 saadud häälega valituks. Võimalus töötada Riigikogus avanes Toomas Jürgensteinil peale Mihkel Raua Riigikogu liikme kohast loobumist 2016. aasta juunis. Riigikogu liikme ametivande andis ta 16. juunil. 2017. aasta kohaliku omavalitsuse volikogude valimistel kandideeris ta Tartu linnavolikokku ning osutus 195 häälega valituks. Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 471 häält ning ei osutunud valituks. Ta on avaldanud erialaseid ja poliitilisi artikleid Eesti ajakirjanduses. Eesti Kirikute Nõukogu aastapreemia usuõpetuse valdkonnas (2002)  Tartu Aasta Õpetaja (2006) Hugo Treffneri Gümnaasiumi elutööpreemia (2014) Tal on tütred Ann Tuulikki ja Leelo Aino ning poeg Joonas Anton. Jürgensteini hobid on lugemine, looduses käimine ja tervisesport. "Piibliõpik ja dogmaatika alused" (Koolibri 1997) "Tohuvabohu ja teised" (EELK Pühapäevakooliühendus 1998) "Kiriku ajalugu ja tänapäev" (Koolibri 1999; koos Riina Ruudu ja Tiina-Erika Friedenthaliga) "Rääkides religioonist" (Avita 2001) "Usundimaailma suured küsimused" (Koolibri 2011; koos Olga Schihalejeviga) "Kes Sa oled taevas: avatud uskliku aabits" (Otto Wilhelm 2019) "Kus Sa oled taevas: avatud uskliku apokriivad" (Otto Wilhelm 2020) kolumnid ajalehele Eesti Kirik http://www.eestikirik.ee/author/toomas-jurgenstein/ "Arhiivikoopia". Originaali arhiivikoopia seisuga 5. august 2016. Vaadatud 19. juunil 2016.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 9. mai 2016. Vaadatud 19. juunil 2016.{{netiviide}}: CS1 hooldus: arhiivikoopia kasutusel pealkirjana (link) http://rk2015.vvk.ee/detailed-10.html https://kov2017.valimised.ee/valimistulemus-vald.html#0793 Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023, https://www.delfi.ee/leht/valimised2023/tulemused http://toomasjyrgenstein.blogspot.com.ee http://www.postimees.ee/teema/toomas_jürgenstein